Heilsame patatpot en ’n groenteslaai | Netwerk24
Deur Hanri Wondergem 11 Julie 2020 08:41
“Patats is gesond en kosidees legio. Sop, quiche, pannekoek, muffins, patat- koekies . . .” noem Marce Kriek van Roodepoort die moontlikhede op.
Kriek het besluit om haar gunsteling-patat-resep in te skryf vir Beeld se kookboek-kompetisie.
Chané Willemse van Pretoria wys haar geroosterde herfs-groenteslaai.
“Ons is gelukkig om patats uit ons tuin te kan geniet,” vertel sy.
Sy noem haar inskrywing ’n “veelsydige patatpot” en met bestanddele soos gemmer, heuning en lemoensap klink dit na ’n feesmaal.
Nog ’n resep wat in die bykos-kategorie ingeskryf is, is Chané Willemse van Pretoria se groenteslaai.
“Die lockdown het my baie tyd gegee om te eksperimenteer.
“Ek is mal oor kosmaak en hierdie resep is beslis ’n wenner,” sê Willemse.
Sy noem haar inkrywing ’n “geroosterde herfsgroenteslaai”.
Bestanddele soos oranje patats, beet en ’n geel ui boots die kleure van herfs na.
Willemse en Kriek staan die kans om hul resepte en gesigte in Beeld se kookboek, Komkommertyd, te sien en ook ’n kontantprys te wen.
As jy dieselfde geleentheid wil skep, stuur jou grendeltyd-wenresepte na kompetisie@beeld.com.
Heg ’n foto, van minstens 1 MG, van jouself agter die kospotte aan en vertel die stories en staaltjies wat jou resep spesiaal maak.
Inskrywings sluit op 31 Julie en daar is tien verskillende kategorieë.
Jy kan tot drie resepte per kategorie instuur. Die kategorieë is vegetariese disse, bykosse, nagereg of drankies, vis, wildsvleis, hoender, vleis, braai, gebak en ligte etes.
Meer oor: Spyskaart | Komkommertyd | Kookboek | Groente